Den Vest-Sjællandske Avis, 1823-07-08
Den Legations=Sekretair, som den Engelske Minister i Sevilla havde afsendt til London, hedder Vard og ikke Hart. Han var afreist med største Hurtighed, og ankom til London den 25de Juni, hvor der efter hans Ankomst blev strax holdet et Cabinetsraad. Ved hans Ankomst har man nu faaet fuldstændige Efterretninger og hvad der er passeret i Sevilla. – Det var i de Cortes Møde den 11te Juni, at Hr. Galiano havde bevirket den Resolution, at der skulde afsendes en Deputation for at formaae Kongen til at begive sig til Cadix, og paa Hr. Arguelles Forslag blev det antaget, at den 12te Juni om Middagen var den sildigste Tid, som kunde bestemmes til Afreisen. Kl. 5 om Aftenen modtog Hs. Majestæt Deputationen, som bestod af 14 Medlemmer med Hr. Cojetan Valdes i Spidsen. Deputationen forestillede Kongen: at han tilligemed de Cortes maatte begive sig til Cadix den følgende Dag, fordi Fienden kunde ellers ved Tilmarscher gjøre det siden umueligt at forlægge Regieringen dertil; men Hs. Maj. svare de at hans Samvittighed og hans Undersaatters Vel tillode ham ikke at forlade Sevilla, som privat Mand vilde han ikke føle nogen Besværlighed ved at begive sig et andet Sted hen; men som Konge forbød hans Samvittighed ham det. Deputationen forestillede derpaa Hs. Majestæt at hans Samvittighed kunde ikke komme herved i Betragtning, da han som constitutionel Konge ikke var udsat for nogen Ansvarlighed. Han havde kun nødig at følge sine Ministres og Folkets Repræsentanteres Raad, som vare ansvarlige for Fædrenelandets Vel; men Hs. Majestæt svarede: jeg har talt, hvorfor Deputationen maatte berette de Cortes: at Hs. Majestæt ikke fandt det passende at forlægge Regieringens Sæde til Cadix. Nu traadte Hr. Galiano, op og erklærede: at det Tilfælde, som var forudseet i den 187 Artikel i Constitutionen, var nu indtruffet ved Hs. Majestæts Vægring og at Hs. Majestæt maatte betragtes at staae under en moralsk Forhindring, som afholdt ham fra at opfylde fine Funktioner, og at et provisorisk Regentskab maatte derfor oprettes, som allene skulde have til Formaal at bortbringe Hs. Majestæt Kongens Person og den udøvende Magts Attributer; dette Forslag blev antaget. General-Capitainen, Commandanten og Jntendanten bleve fremkaldte for Skrankerne. Derpaa blev en Commission nedsat, som bestod af Hr. Arguelles og 8 andre Medlemmer for at foreslaae Medlemmerne til Regentskabet. De bragte i Forslag den Deputerede Cajetan Val des som Præsident og Statsraaderne, Gabr. Ciscar og Gaspar de Vigodet. Paa Gen. Riegos Forslag aflagde Regentskabet Eed paa Constitutionen i Præsidentens Hænder. Valdes holdt en Tale, som blev besvaret af Præsidenten. De Cortes udnævnede Dhrr. Riego, Llorenti, Calderon og Aillon, for at ledsage Regentskabet til Palastet, og de afgik dertil under det larmende Raab: leve Regentskabet. Kort derefter ankom et Budskab fra samme, som meldte at det d. 11te om Aftenen havde indstalleret sig i Erkebiskoppens Palast. Kl. 3 om Morgenen anmeldte Præsidenten for Kongressen, at han havde intet imod at Mødet blev supsenderet til Kl. 8, men det blev eenstemmig besluttet at forblive sammen. – Den 12te om Aftenen Kl. 7 afreiste Hs. Majestæt til Lands ledsaget af 3 Spanske Grandes Marques v. Sta Cruz, Hertugen af Hijar og General Palafor og forblev om Natten i Utrera. Den 13de ankom han til Jrrez og den 14de til Cadix tidlig om Morgenen; Hr. Vard havde ledsaget Hs. Majestæt dertil og kom endnu samme Aften tilbage til Sevilla og blev derpaa strax afsendt som Coureer til London. Den 13de afgik de Cortes paa Dampbaade til Cadix. Alle de Fartøier, som vare forhaanden bleve satte i Reqvisition, men nogle som vare blevne tilbage bleve udplyndrede. General Zayas commanderede de 6 til 7000 Mand som ledsagede Kongen og de Cortes. Jnden han forlod Sevilla udstædte han en kraftfuld Proklamation og har derpaa modtaget Overcommanden i Cadix, om og i hvilken Bye 15000 Mand Tropper og Militser ere forsamlede. – Man troer, at Sir Villiam ACourt vil forblive i Sevilla indtil han erholder nærmere Forholdsordrer. - Bladet Sun beretter: at Kongen blev betragtet som en privat Mand, da han blev ført bort fra Sevilla, Folket der lagde slet ingen Hindring i Veien for Regieringens Afreise. Dette Blad bemærker, at naar de Cortes ville vedblive ikke at give efter, saa er det vanskeligt at forudsee hvorledes denne Krig, skal blive bragt til Ende; thi dersom Cadix kan forsvare sig og de Constitutionelle ville udviise Vedholdenhed og Fasthed saa maae de tilsidst gaae af med Seieren. En langvarig Besættelse af Landet af de Franske maae tilsidst forbittre Folket. Man maae bemæke: at der ikke eengang fra Fransk Side berettes at et betydeligt Antal Spanier have forenet sig med dem, tvertimod berettes: at mange af Troens Tropper ere deserterede. - J London ere nu ialt indkommen 7970 Pd. Sterling i frievillige Biedrag for de Constitutionelle i Spanien.